**Ішкі істер органдарында сыбайлас жемқорлыққа қарсы іс-қимыл бойынша қабылданып жатқан шаралар туралы**

**АҚПАРАТ**

«Мемлекет басшысының 2020 жылғы 1 қыркүйектегі «Жаңа жағдайдағыҚазақстан: іс-қимыл кезеңі» атты Қазақстан халқына Жолдауында сыбайлас жемқорлыққа қарсы іс-қимылдабастыназар алдын алуға қойылады.

Осыған байланысты, Ішкі істер министрлігі ішкі істер органдарындағы
*(бұдан әрі - ІІО)*сыбайлас жемқорлыққа, заңдылық пен тәртіпті бұзуға қарсы
іс-қимыл бойынша шаралар кешенін қабылдауда.

Мәселен, Қазақстан Республикасының Сыбайлас жемқорлыққа қарсы стратегиясын іске асыру шеңберінде 2021-2023 жылдарға арналған жаңа ведомстволық Сыбайлас жемқорлыққа қарсы бағдарлама қабылданды *(ІІМ-нің 2020 жылғы 7 желтоқсандағы № 836 бұйрығы)*.

Осы бағдарламаны сапалы қалыптастыру үшін ІІО-ның сыбайлас жемқорлыққа қарсы саясатының тиімділігіне, қарсы іс-қимыл саласындағы құқық қолдану практикасының жай-күйіне, сондай-ақ қоғамның сыбайлас жемқорлық деңгейін қабылдауы мен бағалауына қатысты ақпаратты жинау, өңдеу, қорыту және талдау жүзеге асырылды.

Сыбайлас жемқорлық көріністерінің алдын алудағы маңызды аспект оларға ықпал ететін себептер мен жағдайларды анықтау болып табылады. Сондықтан «Сыбайлас жемқорлыққа қарсы іс - қимыл туралы» Заңдықабылдаусәтінен бастап сыбайлас жемқорлық тәуекелдерін талдау алдын алудың тиімді құралы екендігі көрсетті.

2020 жылы 3 талдау жүргізілді *(есірткі қылмысына қарсы іс-қимыл, криминалдық полиция бөліністерінде және тыл бөліністерінде мемлекеттік сатып алу саласында)* олардың нәтижелері бойынша 86 ұсыным әзірленді.

***Анықтама ретінде:*** *заңнамалық құралды енгізгеннен бастап осындай 16 талдау жүргізілді, 358 ұсыным енгізілді, оның ішінде 268-і пысықталды, 90-ы орындалуда.*

ІІО қызметіне қатысты нормативтік құқықтық актілердегі сыбайлас жемқорлық тәуекелдерін анықтау мен жоюдан бөлек басқарушылық қызмет жөніндегі ұсынымдар енгізіледі.

Бұрын әзірленген ұсынымдарды іске асыру шеңберінде ІІО қызметкерлерінің халықпен өзара іс-қимыл процестерін автоматтандыру мен цифрландыру кезең-кезеңімен жүзеге асырылады. Көрсетілгендер процестердің ашықтығын және оңтайландыруды *(қызмет көрсету мерзімдерін қысқарту, жұмыс уақытын ұтымсыз пайдаланудың алдын алу)*ғана емес, ең бастысы азаматтардың құқықтары мен мүдделерін қорғауды қамтамасыз етті.

Мысалға, 2020 жылы мемлекеттік көрсетілетін қызмет саласында қабылданған шаралар «Азаматтарға арналған үкімет» мемлекеттік көрсетілетін корпорациясы арқылы көрсетілетін қызметтер тізбесін кеңейту арқылы көрсетілетін қызметті алушылардың полициямен байланысын болдырмауға мүмкіндік берді.

2020 жылғы 1 қарашадан бастап еңбек рұқсаттарын ресімдеу үшін құжаттарды қабылдау ХҚКО арқылы жүзеге асырылады, бұл «бір терезе» қағидаты бойынша жұмысқа рұқсаттарды тек облыс орталықтарында ғана емес, алыс аудандарда да ресімдеуге мүмкіндік берді *(ХҚКО арқылы ІІМ-нің 17 қызметі көрсетіледі)*.

2020 жылы көрсетілетін қызметтердің 3 түрін қысқарту арқылы ХҚКО-ларда кезек қысқартылды, процесс неғұрлым ыңғайлы және қолжетімді болды (уақытша келетін шетелдіктерді тіркеу *(жыл сайын 1,2 – 1,6 млн.)*, уақытша жеке куәлік беру *(2018 ж. – 11,2 мың, 2019 ж. – 5,5 мың)*, азаматтардың паспорттарына
16 жасқа дейінгі балалар туралы жазбаны енгізу *(2018 ж. – 70,4 мың, 2019 ж.
– 26,7 мың)*.

***Анықтама ретінде:****ІІМ халыққа 44 мемлекеттік қызмет көрсетеді, электрондық форматта – 39 немесе 88,6%.*

*Қаржы министрлігі мен ІІМ Әкімшілік полиция комитетінің («Сервис орталығы»ЖК)ақпараттық жүйелері ықпалдастырылды, бұл «қағаз» құжаттарды іс жүзінде ұсынбай-ақ, салық, кеден және басқа органдардың деректер базасынан қашықтықтан онлайн-режимде мәліметтер алуға мүмкіндік берді. РЭО жойылды.*

БП Құқықтық статистика және арнайы есепке алу жөніндегі комитетінің «Әкімшілік іс жүргізудің бірыңғай тізілімі» ақпараттық жүйесінде *(бұдан әрі –«ӘІБТ» АЖ)* әкімшілік іс жүргізу жұмысы *(2017 жылғы қазаннан бастап)* жалғастырылды.

Жергілікті атқарушы органдармен бірлесіп, жаңа технологиялар *(«Сергек», «RedSpееd» және т.б.)* арқылы бақылаудың техникалық құралдары желісін кеңейту бойынша жұмыс жүргізілуде, осы саладағы барлық өндіріс толығымен электрондық форматқа көшірілді.

«ӘІБТ» АЖ және ЖЖҚ сақталуын байланыссыз бақылау әкімшілік кедергілерді төмендетуге және әкімшілік өндіріс рәсімдерін қысқартуға, қағаз құжат айналымынан алшақтауға, бұрмалау мүмкіндіктерін және нәтижесінде сыбайлас жемқорлық тәуекелдерін жоюға мүмкіндік берді.

***Анықтама ретінде****: ЖЖҚ сақталуын байланыссыз бақылау республиканың
17 қаласында жүзеге асырылады (барлығы 12 818 ЖЖҚ тіркеу камерасы, 15,2 млрд. теңгеден астам айыппұл өндірілді).*

*Жол жүрісін қадағалау кезінде планшеттердің көмегімен (13 027 Бірлік)
2,5 млн.астам электрондық хаттама немесе анықталған бұзушылықтардың жалпы санының 82%-ы жасалды. Қалған 18% Интернет желісіменқамтылмаған жерлерде толтырылған сот материалдары мен қағаз хаттамаларға тиесілі.*

* Мемлекет басшысының тапсырмаларын іске асыру және жүргізіліп жатқан жаңғырту шеңберінде Қазақстан полициясының сервистік моделіне көшуге қажетті шаралар қабылдануда.

 Ол үшін ішкі істер бөлімшелерінің қызметін ұйымдастырудың ерекшеліктерін ескере отырып, жұмыстың жаңа форматтары енгізілді.

 Атап айтқанда, бүгінде бүкіл ел бойынша «Азаматтарға арналған қабылдау бөлмелері» ашылып, жұмыс істейді, онда білікті мамандар жүгінгендерге консультативтік-құқықтық көмек көрсетеді. Сондай-ақ, еріктілер де бар, медиаторлар үшін жеке кабинеттер бар.

 ***Анықтама ретінде:****қазіргі уақытта 252 «Азаматтарға арналған қабылдау бөлмесі» құрылды. Кезең-кезеңімен мұндай жағдайлар полицияның барлық бөлімшелерінде жасалатын болады.*

 Сонымен қатар, «Жолдағы қабылдау» және «Аулалардағы қабылдау бөлмесі» кең ауқымды акцияларын, оның ішінде әлеуметтік желілерде тікелей эфирде өткізу тәжірибеге енгізілді.

 2020 жылдың басынан департаменттер мен мүдделі қызметтер басшыларының қатысуымен 6 акция, сондай-ақ азаматтарды жеке қабылдау өткізілді.

 Азаматтарға 361,6 мың консультация берілді, 204,6 мың өтініш қаралды, әлеуметтік желілерде 125 844 адам аудиториясымен 3 158 онлайн эфир өтті.

 Осылайша, адамдарға бейресми жағдайда қажетті көмек көрсетіледі және олардан полиция жұмысын жақсарту бойынша ұсыныстар қабылданады.

 «Халық үніне құлақ асатын мемлекет» қағидатын іске асырудың тағы бір нысаны учаскелік полиция инспекторларының халық алдында есеп беру кездесулерін өткізуді ұйымдастыру болып қала береді, онда азаматтар сұрақтар қоя алады, әкімшілік учаскеде «өзекті проблемаларды» талқылай алады, құқықтық тәртіпті нығайту жөнінде ұсыныстар енгізе алады және т.б.
*(11 273-тен астам кездесу, оның ішінде әлеуметтік желілерді пайдалана отырып өткізілді, оған525 мың азамат қатысқан).*

 ІІМ мен «Бірінші сыбайлас жемқорлыққа қарсы медиа – орталық» республикалық қоғамдық бірлестігі *(бұдан әрі - БСМО)* арасында өзара ынтымақтастық туралы Меморандум іске асырылуда.

 ЕҚЫҰ бағдарламалар офисімен ынтымақтастық шеңберінде Нұр-Сұлтан мен Қарағандыда қоғамдық қауіпсіздікті қамтамасыз етуде сервистік тәсіл бойынша пилоттық жоба енгізілуде. Жобаның мақсаты-қоғамдық қауіпсіздікке және азаматтардың өмір сүру сапасын жақсартуға байланысты мәселелерді шешуге жергілікті халықты барынша тарту.

 Қабылданған шаралар азаматтардың полицияға сенім деңгейін, «кері байланыс» орнатуын және халықпен ашық диалог құруын арттырды.

 Мысалы, 2020 жылы БСМО-мен Алматы, Шымкент қалаларының, Алматы, Жамбыл, Қызылорда және Түркістан облыстарының ПД бірлесіп шығу жүзеге асырылды.

 Бұл өңірлерде қоғам белсенділері көші-қон қызметі орталықтарының, учаскелік полиция пункттерінің және «Азаматтарға арналған қабылдау бөлмелерінің»*(фронт-офистердің)* жұмысымен танысты.

 Нәтижелері бойынша министрлік қызметінің ашықтығы мен айқындығын қамтамасыз ету бойынша қабылданып жатқан шараларға жоғары баға берілді.

 «Халықтың құқық қорғау органдарына деген сенім деңгейі» жыл сайынғы әлеуметтік зерттеу **нәтижелері халықтың полицияға деген сенім деңгейінің
37%-ға артқанын көрсетеді**.

* Сонымен қатар, азаматтардың полицияға деген сенімін арттыру және халықпен «кері байланыс» орнату бойынша мақсатты шаралар жүзеге асырылуда.

 2020 жылдың басынан бастап ІІМ-де «Polisiа.kz» медиа-порталы жұмыс істейді, онда ІІО қызметі туралы, оның ішінде сыбайлас жемқорлыққа қарсы іс-қимыл мәселелері бойынша барлық өзекті ақпарат күн сайын орналастырылады *(күн сайын сайтты 15 мыңға жуық пайдаланушы оқиды).*

 Сондай-ақ, осы порталда арнайы шығарылым форматында аптасына екі рет эксклюзивті бейнематериалдар мен жарияланымдар, ең маңызды мәселелер бойынша ведомство өкілдерінің өзекті түсініктемелері мен сұхбаттары *(қылмыстық істерді тергеу барысы, қылмыстар деңгейін төмендету жөніндегі жаңалықтар мен шаралар туралы, өзін қалай қауіпсіздендіруге болатыны туралы пайдалы кеңестер, мемлекеттік көрсетілетін қызметтерді алу, ІІО жүйесінде сыбайлас жемқорлыққа қарсы іс-қимыл, сыбайлас жемқорлықтың алдын алу және тағы басқалар)*шығарылады.

 Сонымен қатар, Орталық коммуникациялар қызметі ІІМ-мен бірлесіп, Министрлік басшылығының қатысуымен 35 брифинг және 16 интернет-конференция өткізді.

 ІІО аумақтық бөлімшелері басшыларының қатысуымен 100-ден астам онлайн-брифинг өткізілді.

 Полиция жұмысы туралы БАҚ және әлеуметтік желілердегі сыни жарияланымдарға тұрақты мониторинг және жедел ден қою қамтамасыз етілді.***Анықтама ретінде:****сын фактілері бойынша 1030 қызметтік тексеру жүргізілді,
407 қызметкер тәртіптік жауапкершілікке тартылды, 123 қызметкер жұмыстан шығарылды.*

 Бұдан басқа, 2020 жылғы желтоқсаннан бастап ІІМ бөлімшелерінің «Азаматтардың хабарламаларын қабылдау процесінің бірізділігі» пилоттық жобасы іске қосылды, ол барлық оқиғаларға жедел ден қоя отырып, ІІО-ның бірыңғай терезесінде әртүрлі коммуникация арналары арқылы азаматтармен өзара іс-қимыл жасауға мүмкіндік береді.

 Нәтижесінде, халық біздің еліміздегі оқиғалар туралы жедел және сенімді ақпарат көзіне ие (*жалған ақпарат, қауесет пен жорамалдар азайтылған).*

 Жүргізіліп жатқан ақпараттық науқан ІІО имиджіне оң әсер етті. «Алтын сағат» ішінде ақпаратты ұсыну барлық резонанстық және сыни материалдар бойынша уақтылы ден қоюды қамтамасыз етуге мүмкіндік берді.

 2020 жылы ІІМ мүдделі қызметтердің қатысуымен 15 интернет-конференция, «Ашық үкімет» порталының «Ашық диалог» порталында азаматтардың 7 сауалнамасы өткізілді.

* Министрлік профилактикалық жұмыс, өз қатарларындағы қызметтік тәртіпті сақтау мәселелеріне ерекше көңіл бөледі.

 Мәселен, 2020 жылы Министр «Ішкі істер органдарының жеке құрамы арасындағы құқық бұзушылықтардың алдын алу жылы» деп жариялады, оның шеңберінде мынадай жұмыстар атқарылды:

 - басқарушылық лауазымдарға жылжыту кезінде сайыстық қағидаты енгізілді;

 - Полицей стандарты – қызметтік міндеттерді орындау үшін қажетті жеке және кәсіби қасиеттерге қойылатын талаптар жиыны бекітілді;

 - учаскелік полиция инспекторларына арналған жадынама әзірленді, онда іс жүзінде барлық жағдайдағы қызметтік іс-қимылдарының алгоритмі жазылған;

 - ІІО-ның басшы құрамына олардың қарамағындағылар тарапынан сыбайлас жемқорлық қылмыстары үшін отставка институтын қолдана отырып, сыбайлас жемқорлыққа қарсы тұрақты иммунитетті екпіндеумен, талаптар күшейтілді;

 - тәртіптік жазаны тек кінәлі қызметкердің ғана емес оның басшысының жауапкершілік дәрежесін айқындай отырып, тағайындау алгоритмі бекітілді.

 Қызметтік тергеу нәтижелері бойынша 2020 жылы қарамағындағылардың әрекеттері үшін 156 бастық босатылды *(қарамағындағылардың сыбайлас жемқорлық әрекеттері үшін 106)* және 51-і жұмыстан шығарылды *(40).* Барлығы әртүрлі буындағы 980 басшы жауапкершілікке тартылды.

* Қабылданған тиімді шаралар нәтижесінде 2020 жылдың қорытындысы бойынша жеке құрам арасындағы қылмыстардың жалпы саны 12%-ға
*(446-дан 392-ге дейін),* оның ішінде сыбайлас жемқорлық 3% - ға *(232-ден 225-ке дейін)* төмендеді.

 Жалпы, сыбайлас жемқорлыққа қарсы іс-қимыл, ішкі істер органдары жүйесіндегі тәртіп пен заңдылықты сақтау бойынша жұмыс жалғасуда және Министрлік басшылығының ерекше бақылауында.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_